Golubacka muha. 
Napisao 
D. E. Tömösväarys*) 
(Sa I tab.). 
Predgovor. 
U opće je već od davna poznato, da je Golubačka muha 
na donjem Dunavu Ugarske i Srbije i za govedarstvo vrlo opasna. 
Svi pokusi, uništiti ili barem umanjiti tu bubu ostadoše bez 
uspjeha ; a žiteljima se valja zadovoljiti tim, da koliko je moguće, 
svoju stoku od napadaja tih krvožednih mušica sačuvaju. 
Uzalud se i u nas u prvoj polovici ovog stoljeća nastojalo, 
protiv tih mušica postupati ozbiljno; uvodili su na ime dim u 
pukotine pećina, zazidavali su one, za koje držahu da su vajkada 
njihovim leglom, nu sve ostade bezuspješno. 
U Srbiji se mislilo, da su našli gomile Golubačkih jajah u 
nekojim potocima nadomak ruševina Golupca na Dunavu, pak je 
zato Srpska vlada odredila da se svake godine očiste ovi po- 
toci. Uspjeh tih odredaba bio je tobože vrlo povoljan. Kr. 
Srpska vlada poslala je kr. ug. vladi molbu, da bi i ona slične 
odredbe dala i protiv te opasne bube i na Ugarskom tu na isli 
način postupala . To se sbilo ljeti godine 1882. 
*) Ovu je raspravu napisao pokojni magjarski entomolog Tomčsvary po 
nalogu kr. ugar. ministarstva za ratarstvo, obrt i trgovinu (A kolumbacsi legy. 
Budapest 1884). Filokserni okružni nadzornik Ivan Weny preveo ju je na nje- 
mačkom jeziku (Die Kolumbaczer Mücke. Ung.-Weisskirchen 1885). Budući je ta 
radnja jednako vrijedna za strukovnjaka, kao što i za gospodara mi smo dali 
priredili hrvatsko izdanje, koje će jamačno svakomu dobro doći. 
Uredništvo. 
